ਕ੍ਰਿਸ਼ਨ ਪਾਠਕ
ਕ੍ਰਿਸ਼ਨ ਬਹਾਦੁਰ ਪਾਠਕ (ਜਨਮ 24 ਅਪ੍ਰੈਲ 1997) ਇੱਕ ਭਾਰਤੀ ਫੀਲਡ ਹਾਕੀ ਖਿਡਾਰੀ ਹੈ ਜੋ ਭਾਰਤੀ ਰਾਸ਼ਟਰੀ ਟੀਮ ਲਈ ਬਤੌਰ ਗੋਲਕੀਪਰ ਖੇਡਦਾ ਹੈ।

ਅਰੰਭਕ  ਜੀਵਨ 
ਪਾਠਕ ਦਾ ਜਨਮ 24 ਅਪ੍ਰੈਲ 1997 ਨੂੰ ਕਪੂਰਥਲਾ, ਪੰਜਾਬ ਵਿੱਚ ਹੋਇਆ ਸੀ। ਉਹ ਨੇਪਾਲੀ ਮੂਲ ਦਾ ਹੈ; ਉਸਦੇ ਮਾਤਾ-ਪਿਤਾ 1990 ਵਿੱਚ ਨੇਪਾਲ ਦੇ ਇੱਕ ਪਿੰਡ ਤੋਂ ਪੰਜਾਬ ਚਲੇ ਗਏ ਸਨ। ਖੇਡ ਵਿੱਚ ਦਿਲਚਸਪੀ ਨਾ ਹੋਣ ਦੇ ਬਾਵਜੂਦ, ਪਾਠਕ ਨੇ ਆਪਣੇ ਪਿਤਾ ਦੇ ਜ਼ੋਰ 'ਤੇ 12 ਸਾਲ ਦੀ ਉਮਰ ਵਿੱਚ ਜਲੰਧਰ ਦੀ ਸੁਰਜੀਤ ਹਾਕੀ ਅਕੈਡਮੀ ਵਿੱਚ ਦਾਖਲਾ ਲੈ ਲਿਆ ਸੀ।   ਉਹ 12 ਸਾਲ ਦਾ ਸੀ ਜਦੋਂ ਪਾਠਕ ਦੀ ਮਾਤਾ ਦੀ ਮੌਤ ਹੋ ਗਈ।   ਉਸਦਾ ਪਿਤਾ ਟੇਕ ਬਹਾਦੁਰ ਪਾਠਕ, ਜੋ ਇੱਕ ਕਰੇਨ ਆਪਰੇਟਰ ਸੀ, ਦੀ 2016 ਵਿੱਚ ਦਿਲ ਦਾ ਦੌਰਾ ਪੈਣ ਕਾਰਨ ਮੌਤ ਹੋ ਗਈ।

ਕੈਰੀਅਰ 
ਪਾਠਕ ਭਾਰਤੀ ਜੂਨੀਅਰ ਟੀਮ ਦਾ ਹਿੱਸਾ ਸੀ ਜਿਸ ਨੇ ਲਖਨਊ ਵਿੱਚ 2016 ਵਿੱਚ ਪੁਰਸ਼ ਹਾਕੀ ਜੂਨੀਅਰ ਵਿਸ਼ਵ ਕੱਪ ਜਿੱਤਿਆ ਸੀ। ਫਿਰ ਉਸਨੂੰ 2017 ਪੁਰਸ਼ਾਂ ਦੀ ਆਸਟ੍ਰੇਲੀਆਈ ਹਾਕੀ ਲੀਗ ਲਈ ਭਾਰਤ ਏ ਟੀਮ ਵਿੱਚ ਚੁਣਿਆ ਗਿਆ। ਉਸਨੇ ਜਨਵਰੀ 2018 ਵਿੱਚ ਆਪਣੀ ਭਾਰਤੀ ਸੀਨੀਅਰ ਟੀਮ ਵਿੱਚ ਖੇਡਣਾ ਸ਼ੁਰੂ ਕੀਤਾ ਜਦੋਂ ਟੀਮ ਨੇ ਨਿਊਜ਼ੀਲੈਂਡ ਵਿੱਚ ਇੱਕ ਚਾਰ-ਟੀਮਾਂਮ ਦੇ ਬੁਲਾਏ ਟੂਰਨਾਮੈਂਟ ਵਿੱਚ ਹਿੱਸਾ ਲਿਆ।  ਪਾਠਕ ਨੂੰ 2018 ਸੁਲਤਾਨ ਅਜ਼ਲਾਨ ਸ਼ਾਹ ਕੱਪ ਲਈ ਟੀਮ ਵਿੱਚ ਜਗ੍ਹਾ ਮਿਲੀ ਕਿਉਂਕਿ ਭਾਰਤ ਦੇ ਪਹਿਲੇ ਪਸੰਦੀਦਾ ਗੋਲਕੀਪਰ ਪੀਆਰ ਸ਼੍ਰੀਜੇਸ਼ ਨੂੰ ਆਰਾਮ ਦਿੱਤਾ ਗਿਆ ਸੀ। ਫਿਰ ਉਸਨੇ 2018 ਪੁਰਸ਼ ਹਾਕੀ ਚੈਂਪੀਅਨਜ਼ ਟਰਾਫੀ ਵਿੱਚ ਇੱਕ ਰਿਜ਼ਰਵ ਗੋਲਕੀਪਰ ਵਜੋਂ ਹਿੱਸਾਲਿਆ  ਜਿੱਥੇ ਭਾਰਤ ਨੇ ਚਾਂਦੀ ਦਾ ਤਗਮਾ ਜਿੱਤਿਆ ਅਤੇ 2018 ਏਸ਼ੀਆਈ ਖੇਡਾਂ ਵਿੱਚ ਜਿੱਥੇ ਭਾਰਤ ਨੇ ਕਾਂਸੀ ਦਾ ਤਗਮਾ ਜਿੱਤਿਆ।

ਪਾਠਕ ਟੋਕੀਓ ਦੀਆਂ \ 2020 ਓਲੰਪਿਕ ਖੇਡਾਂ ਵਿੱਚ ਰਿਜ਼ਰਵ ਗੋਲਕੀਪਰ ਸੀ ਜਿੱਥੇ ਭਾਰਤ ਨੇ ਕਾਂਸੀ ਦਾ ਤਗਮਾ ਜਿੱਤਿਆ ਸੀ।

ਹਵਾਲੇ 

ਜ਼ਿੰਦਾ ਲੋਕ
ਜਨਮ 1997